2025-ից ՀՀ բոլոր դպրոցներն արդեն ներառական կրթություն կիրականացնեն, և մինչև այդ «Հանրակրթության մասին» ՀՀ օրենքում 2014 թ. դեկտեմբերի 1-ին կատարված լրացումների և փոփոխությունների համաձայն` վերջնականապես կկարգավորվի նաև ուսուցչի օգնականի` կրթության կազմակերպման գործընթացում ուսուցչին աջակցող մանկավարժական աշխատողի ինստիտուտը: «Տավուշի մարզում արդեն ունենք ուսուցչի օգնականի դրական նախադեպը, մարզի բոլոր դպրոցներում ուսուցչի օգնականներ կան: Հաջորդ մարզը, որտեղ այս համակարգը կկիրառվի, Սյունիքն է»,- նշում է Թադևոսյանն ու հավելում, որ այժմ օրենքի կիրառումն ապահովող փաստաթղթերն են մշակվում: